《水帘洞》
明代·郑用渊

乘兴入罗浮，言寻水帘洞。喷薄落层岩，无风雷自动。

砰磅激石声，响为山林重。飞流千百尺，峰峦连底冻。

白日照长虹，烟云成螮蝀。珠玑散轻霞，飘荡青丝羫。

高山流水间，谁为调三弄。而我洗尘嚣，翻似华胥梦。

作者简介：郑用渊，顺德人。明世宗嘉靖四十三年（一五六四）举人。官松江府通判。事见清康熙《顺德县志》卷五。